རྟེན་མཛོད་གླིང་གི་རིམ་པ་གཉིས་པའི་ལས་གཞི་འགོ་བརྩམས་པ་དེས་སྔར་ཡོད་ཀྱི་རྟེན་མཛོད་ཁང་གི་རྨང་གཞིའི་ཆ་རྐྱེན་ལེགས་བསྒྱུར་བྱས་པ་མ་ཟད།ཁྱོན་ཡོངས་ནས་རྟེན་མཛོད་ཁང་གི་རིག་གནས་ཚད་རིམ་མཐོར་འདེགས་སུ་བཏང་བ་དང་།བོད་ཀྱི་རིག་གནས་ཁྱད་རྟགས་ཡིན་པའི་རིམ་པ་གཉིས་པའི་བཟོ་བཀོད་ཁྲོད།ལོ་རྒྱུས་ཀྱི་རྒྱུན་རིང་ཞིང་རིག་གནས་ཀྱི་རྔམ་མཐུག་པའི་བོད་ཀྱི་གསོ་རིག་རིག་གནས་དང་བོད་ཀྱི་རིག་གནས་ཀྱི་ཉིང་བཅུད་ཁྱོན་ཡོངས་དང་ཕྱོགས་ཡོངས་ནས་མངོན་མཚོན་བྱས་ཡོད།མིག་སྔར།རྟེན་མཛོད་ཁང་འདི་ཉིད་རྒྱལ་ནང་དང་ཡང་ན་འཛམ་གླིང་སྟེང་བོད་ཀྱི་གསོ་རིག་རིག་གནས་དང་བོད་ཀྱི་རིག་གནས་བརྗོད་གཞི་ཡིན་པའི་སྣ་འཛོམས་རང་བཞིན་གྱི་རིག་གནས་རྟེན་མཛོད་ཁང་ཞིག་ཏུ་བསྐྲུན་པར་འབད་བརྩོན་བྱེད་བཞིན་ཡོད།དེས་སྔར་ལས་ལྷག་པར་མི་རིགས་ཀྱི་ཕུལ་བྱུང་རིག་གནས་རྒྱུན་འཛིན་དང་དར་སྤེལ་གཏོངབ་དང་།རིགས་སོ་སོའི་ཐུན་མོང་གི་མཐུན་སྒྲིལ་མདུན་སྐྱོད་ལ་སྐུལ་འདེད་གཏོང་བ།རང་རྒྱལ་གྱི་མི་རིགས་རིག་གནས་ཀྱི་ཟིལ་ཤུགས་དང་རྒྱལ་སྤྱིའི་ཤུགས་རྐྱེན་ཇེ་དྲག་ཏུ་གཏོང་བ་བཅས་ལ་ཕན་ནུས་གལ་ཆེན་ལྡན།